ઉત્તર ભારતના રાજ્યોમાં ગાઢ ધુમ્મસ સહિત કાતિલ ઠંડીથી જનજીવન ઠૂંઠવાઇ રહ્યું છે. કશ્મીરમાં હિમવર્ષા થઇ રહી છે ત્યારે હજુ વધુ ઠંડી વધવાની શક્યતા છે. ગુજરાતની નજીકનું આબુનું નખી લેક થીજી રહ્યું છે. ત્યારે ગુજરાતમાં પણ મહત્તમ તાપમાનમાં ઘટાડો નોંધાયો છે. બે દિવસથી સવારથી જ ઠંડી રહેતાં શાળાએ જતાં બાળકો અને મોર્નિંગ વૉક લેતાં લોકો ઠંડીથી બચવા શાલસ્વેટરનો ઉપયોગ કરી રહ્યાં છે. ગઇકાલે યોજાયેલી મતદાનપ્રક્રિયામાં પણ સવારના ભાગે ઠંડીના કારણે બપોર બાદ લોકો વધુ બહાર નીકળ્યાં હતાં.